Γλωσσική επάρκεια και επίλυση συγκρούσεων μαθητών δευτεροβάθμιας εκπαίδευσης με μαθησιακές δυσκολίες και νοητική ανεπάρκεια
Creators: name: Μαυράκη, Δήμητρα Δήμου
Publisher: name: Aristotle University of Thessaloniki
Year: 2015
Subjects: Μαθησιακές Δυσκολίες
Νοητική Ανεπάρκεια
Γλωσσική Επάρκεια
Επίλυση Συγκρούσεων
Learning Disabilities
Intellectual Disabilities
Language competence
Conflict Resolution

description: Η παρούσα διπλωματική εργασία έχει ως στόχο να ελέγξει αν η γλωσσική επάρκεια των παιδιών με μαθησιακές δυσκολίες και νοητική ανεπάρκεια σχετίζεται με τον τρόπο που επιλύουν τις κοινωνικές συγκρούσεις. Η επιλογή του συγκεκριμένου θέματος έγινε γιατί στην προσπάθειά μας να αντιμετωπίσουμε τις κοινωνικές δυσκολίες αυτών των παιδιών, διαπιστώθηκε ότι θα πρέπει πρώτα να τις ερμηνεύσουμε, εντοπίζοντας τα αίτια που τις προκαλούν. Στο πρώτο μέρος παρατίθενται οι ερμηνείες των όρων «Μαθησιακές Δυσκολίες» και «Νοητική Ανεπάρκεια», πραγματοποιώντας μια σύντομη ιστορική αναδρομή στην πορεία αυτών των δύο εννοιών μέχρι να πάρουν τη σημερινή τους μορφή. Στη συνέχεια, αναλύεται η έννοια της «Γλωσσικής Επάρκειας» και παρατίθεται βιβλιογραφία σχετικά με το επίπεδο γλωσσικής επάρκειας των παιδιών με μαθησιακές δυσκολίες και νοητική ανεπάρκεια. Έπειτα, αναλύεται η έννοια της σύγκρουσης. Αφού αναλυθεί η έννοια αυτή, αναλύεται ο τρόπος με τον οποίο τα παιδιά με μαθησιακές δυσκολίες και νοητική ανεπάρκεια επιχειρούν να επιλύσουν τις συγκρούσεις. Σε κάθε κατηγορία παιδιών παρατίθεται υποενότητα που ερμηνεύει το αν και κατά πόσο ο τρόπος επίλυσης συνδέεται με τη γλωσσική επάρκεια των παιδιών, σύμφωνα με τη βιβλιογραφική ανασκόπηση. Καταλήγοντας, συνοψίζουμε τις επιλογές των παιδιών αναφορικά με την επίλυση των συγκρούσεων σε 3 κατηγορίες. Η πρώτη πιθανότητα είναι το παιδί να φερθεί με επιθετικό τρόπο σε μία ενδεχόμενη συγκρουσιακή κατάσταση. Η επίθεση μπορεί να είναι είτε λεκτική είτε σωματική. Η δεύτερη πιθανότητα είναι να λειτουργήσει με παθητικότητα, δηλαδή να ακολουθήσει την επιθυμία του παιδιού το οποίο προκάλεσε τη σύγκρουση ή να αποσυρθεί, επιλέγοντας να μείνει μακριά από την κατάσταση. Η τρίτη πιθανότητα είναι η ενεργητική στάση, όπου το παιδί μέσα από τη διαπραγμάτευση και την παράθεση επιχειρημάτων καταφέρνει να επιλύσει τις διαφορές του με ομαλό τρόπο. Στο δεύτερο μέρος, παρατίθεται το ερευνητικό κομμάτι της διπλωματικής προκειμένου να διαπιστωθεί αν η γλωσσική επάρκεια των παιδιών που ερευνούμε σχετίζεται με τον τρόπο που επιλύουν τις συγκρούσεις. Από τη βιβλιογραφία βρέθηκε ότι η γλωσσική επάρκεια επηρεάζει την κατανόηση των λεκτικών και μη λεκτικών μηνυμάτων, την κατανόηση των αιτιών της σύγκρουσης, και τη ρύθμιση της συμπεριφοράς ανάλογα με το πλαίσιο (λόγω της δυσκολίας των παιδιών να ακολουθήσουν προφορικές οδηγίες και να επεξεργαστούν έννοιες που αφορούν το χώρο). Αυτά με την σειρά τους επηρεάζουν τον τρόπο που το παιδί θα επιλύσει την σύγκρουση. Επομένως, οι τομείς που μελετήθηκαν είναι τα γλωσσικά χαρακτηριστικά των παιδιών που αντιμετωπίζουν σύγκρουση, η αντίληψη των συγκρούσεων (σε λεκτικό και μη λεκτικό επίπεδο) από αυτά τα παιδιά, η κατανόηση των αιτιών και του πλαισίου της σύγκρουσης και η διαχείριση των συγκρούσεων (επιθετικότητα, παθητικότητα, ενεργητική επίλυση). Από αυτή τη μελέτη βρέθηκε ότι σε κάποιες περιπτώσεις υπάρχει συσχέτιση της γλωσσικής επάρκειας με τους τρόπους επίλυσης των συγκρούσεων και σε κάποιες άλλες όχι.
description: The aim of this dissertation is to examine whether the language competence of students with learning and intellectual disabilities is related to their conflict resolution skills. This particular topic was chosen after realizing that, in order to deal with the social difficulties that these children face, we first need to interpret them by detecting their causes. The first part includes definitions of the terms “Learning Disabilities” and “Intellectual Disabilities”. The term ‘Language Competence’ is also analyzed, alongside with literature concerning the level of language competence of children with learning and intellectual disabilities. Furthermore, the issue of conflict resolution is analyzed followed by an examination of the ways in which children with learning and intellectual disabilities resolve social conflict. Alongside every category of children examined, a sub-section is offered, which analyses whether the ways of conflict resolution selected is associated with the child's language competence, according to the literature review. In conclusion, children's choices regarding conflict resolution can be summarized in 3 categories. The first possibility is the child to behave aggressively in a conflict situation. The second possibility is the child to behave passively, or to withdraw away from the situation. The third possibility is the child to behave actively, through negotiation and argumentation. The second part presents the research carried out in order to establish whether students is associated with their conflict resolution skills. The literature review suggests is associated with the understanding of verbal and non-verbal signs, the understanding of the causes of conflict, and the adjustment of behavior according to the situation. Consequently, the areas that were examined are the language characteristics of children who deal with conflict, the children's understanding of the conflict, the understanding of the causes of the conflict, and conflict resolution. This study concludes that in some cases there is an association between language competence and conflict resolution.